
ROMÂNIA

JUDEŢUL TIMIŞ

MUNICIPIUL TIMIŞOARA

DIRECȚIA ECONOMICĂ
Biroul Guvernanță Corportaivă, Monitorizare Societăți, 

Instituții și Servicii Publice

             NR. SC2022-
__________________________________________________________________________________
Bd. C.D. Loga nr. 1, Timişoara, tel: +40 256 – 408.300, e-mail:steliana.stanciur@primariatm.ro
          RAPORT DE SPECIALITATE
privind modificarea componenței Comisiei de selecţie pentru evaluarea/selecţia membrilor consiliilor de administraţie ale întreprinderilor publice la care Municipiul Timişoara are calitatea de autoritate publică tutelară, stabilită prin Hotărârea Consiliului Local nr. 64/2021
Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind modificarea componenței Comisiei de selecţie pentru evaluarea/selecţia membrilor consiliilor de administraţie ale întreprinderilor publice la care Municipiul Timişoara are calitatea de autoritate publică tutelară, stabilită prin Hotărârea Consiliului Local nr. 64/2021;
Având în vedere că doamna Lazăr Dana, președinte al Comisiei de selecție constituită prin HCL 64/2021, și-a încetat contractul individual de muncă încheiat cu Primăria Municipiului Timișoara;
Având în vedere că doamna Păun Floare, membru în Comisia de selecție constituită prin HCL 64/2021, a solicitat retragerea din cadrul acestei comisii;

Facem următoarele precizări: 

În conformitate cu  prevederile art. 1 pct. 6 din Anexa nr. 1 la H.G. nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, comisia de selecţie realizează, după caz, următoarele:
    a) procedura de selecţie şi întocmirea listei scurte;

    b) propuneri autorităţii publice tutelare de numire a administratorilor din lista scurtă, în cazul regiilor autonome;

    c) recomandări autorităţii publice tutelare în vederea formulării de către aceasta a propunerilor de numire a administratorilor de către adunarea generală a acţionarilor, în cazul societăţilor;

    d) evaluarea administratorilor în funcţie, în cazul solicitării reînnoirii mandatului şi întocmeşte raportul pentru numirile finale.
Comisia de selecţie se înfiinţează prin act administrativ al autorităţii publice tutelare, în conformitate cu prevederile art. 11 din Anexa 1 la Hotărârea de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice.

Preşedintele comisiei trebuie să îşi desfăşoare activitatea în cadrul autorităţii publice tutelare, cerinţă ce nu este obligatorie pentru ceilalţi membri ai comisiei.

Numărul şi componenţa comisiei se stabilesc de autoritatea publică tutelară.

Potrivit art. 12 din Anexa 1 la Hotărârea de Guvern nr. 722/2016 “Comisia de selecţie prevăzută la art. 11 are următoarele atribuţii:
a) în cazul în care nu au fost contractate serviciile unui expert independent, derulează întreaga procedură de selecţie şi propune candidaţii selectaţi în lista scurtă în vederea numirii pentru poziţia de membri în consiliu, pe baza raportului privind numirile finale întocmit în acest scop;
b) în cazul în care au fost contractate serviciile unui expert independent, realizează evaluarea finală a candidaţilor selectaţi în lista scurtă şi face propuneri în vederea numirii pentru poziţia de membri în consiliu, pe baza raportului privind numirile finale întocmit în acest scop;
c) se consultă îndeaproape cu comitetul de nominalizare şi remunerare din cadrul consiliului, cu expertul independent, cu alte organisme implicate în procedura de selecţie, după caz;
d) orice alte atribuţii stabilite prin actul administrativ de înfiinţare.”
Conform art. 29 alin. (3) din OUG nr. 109/2011 privind guvernanţa corporativă a întreprinderilor publice, propunerile candidaţilor pentru funcţiile de membri ai consiliului de administraţie sunt făcute în baza unei selecţii prealabile efectuate de o comisie formată din specialişti în recrutarea resurselor umane.
În conformitate cu prevederile art. 129 alin. (2), lit. a) din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind unitatea administrativ-teritorială, organizarea proprie, precum și organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Având în vedere cele prezentate mai sus, apreciem că Proiectul de hotărâre privind modificarea componenței Comisiei de selecţie pentru evaluarea/selecţia membrilor consiliilor de administraţie ale întreprinderilor publice la care Municipiul Timişoara are calitatea de autoritate publică tutelară, stabilită prin Hotărârea Consiliului Local nr. 64/2021, îndeplinește condițiile pentru a fi supus dezbaterii și aprobării plenului consiliului local.
 Director Economic,





Consilier BGCMSISP,
               Steliana Stanciu





       Violeta Lazăr

